Diari Oficial de la Generalitat Valenciana


Sumari del DOGV 9394, del 29-07-2022 (2022/7211)

RESOLUCIÓ de 15 de juliol de 2022, del Rectorat de la Universitat Jaume I, per la qual s'ordena la publicació de la delegació per part del Ple del Consell Social de l'UJI en la Comissió d'Assumptes Universitaris del Consell Social de l'UJI de la competència per a adoptar acords que, directament o indirectament, guarden relació amb l'atorgament d'ajudes, premis, distincions o reconeixements dins de l'àmbit de la seua competència.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9394

Data del DOGV
:   29-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/7211


Data del document
:   15-07-2022

Organisme emissor
:   Universitat Jaume I de Castelló

Tipus de document
:   Resolució

RESOLUCIÓ de 15 de juliol de 2022, del Rectorat de la Universitat Jaume I, per la qual s'ordena la publicació de la delegació per part del Ple del Consell Social de l'UJI en la Comissió d'Assumptes Universitaris del Consell Social de l'UJI de la competència per a adoptar acords que, directament o indirectament, guarden relació amb l'atorgament d'ajudes, premis, distincions o reconeixements dins de l'àmbit de la seua competència. [2022/7211]  
  
  
Correspon al Rectorat de la Universitat Jaume I, en compliment de l'article 21 de la Llei 2/2003, de 28 de gener, de la Generalitat, de consells socials de les universitats públiques valencianes, l'execució i publicació dels acords adoptats pel Consell Social.  
  
En atenció d'aquests motius, resol  
  
Primer  
Executar l'acord del punt dotzé de la reunió número 112 del Ple del Consell Social de la Universitat Jaume I, del dia 27 de juny de 2022, pel qual, a fi d'aconseguir una major eficàcia en la gestió d'aquest òrgan col·legiat, el Ple del Consell Social de la Universitat Jaume I, de conformitat amb el que es preveu en l'article 9 de la Llei 40/2015, d'1 d'octubre, de règim jurídic del sector públic, i en consonància amb el que es disposa en l'article 21.3 del Reglament de funcionament intern d'aquest òrgan col·legiat, aprovat per Decret 47/2005, de 4 de març, del Consell de la Generalitat acorda, en la sessió de 27 de juny de 2022 que, literalment, diu: «delegar en la Comissió d'Assumptes Universitaris del Consell Social la competència per a adoptar acords que, directament o indirectament, guarden relació amb l'atorgament d'ajudes, premis, distincions o reconeixements dins de l'àmbit de la seua competència».  
  
  
Segon  
Ordenar la publicació de la present delegació de competència en el Diari Oficial de la Generalitat Valenciana.  
  
Tercer  
Abast de la delegació. De conformitat amb el que es disposa en l'article 9 de la Llei 40/2015, d'1 d'octubre, de règim jurídic del sector públic, tots els actes administratius dictats per l'òrgan delegat en ús de la delegació continguda en aquesta resolució, han d'indicar, expressament, aquesta circumstància.  
  
Quart  
Avocació. Totes les competències que es deleguen en aquesta Resolució poden ser, en qualsevol moment, objecte d'avocació pel Ple del Consell Social, conforme a l'article 9 de la Llei 40/2015, d'1 d'octubre, del règim jurídic del sector públic.  
  
Cinqué  
Contra aquesta resolució, que posa fi a la via administrativa, es pot interposar un recurs contenciós administratiu davant els òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de la publicació.  
  
  
Sense perjudici de l'anterior es pot, igualment, presentar recurs potestatiu de reposició davant la rectora en el termini d'un mes comptador des de l'endemà de la publicació; en aquest cas, no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb l'article 123 i següents de la Llei 39/2015, d'1 d'octubre, del procediment administratiu comú.  
  
  
Castelló de la Plana, 15 de juliol de 2022.- La rectora de la Universitat Jaume I: Eva Alcón Soler.